PROJEKTS

LATVIJAS REPUBLIKAS MINISTRU KABINETS

2021. gada\_\_\_\_\_\_\_\_\_\_\_ Rīkojuma Nr. \_\_

Rīgā (prot. Nr. \_\_\_\_.§)

**Par valsts nekustamo īpašumu nodošanu bezatlīdzības lietošanā valsts sabiedrībai ar ierobežotu atbildību “Latvijas Vides, ģeoloģijas un meteoroloģijas centrs”**

1. Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 5. punktu un ceturto daļu Vides aizsardzības un reģionālās attīstības ministrijai (Dabas aizsardzības pārvaldei) nodot valsts sabiedrībai ar ierobežotu atbildību “Latvijas Vides, ģeoloģijas un meteoroloģijas centrs” (reģistrācijas Nr. 50103237791, juridiskā adrese - Maskavas iela 165, Rīga, LV - 1019) (turpmāk – sabiedrībai) bezatlīdzības lietošanā valsts nekustamos īpašumus:

1.1. nekustamā īpašuma “Gauja” (nekustamā īpašuma kadastra Nr. 8015 001 0104), Siguldā, Siguldas novadā, sastāvā esošās zemes vienības ar kadastra apzīmējumu 8015 001 0104 daļu 31 m2 platībā (kadastrālā vērtība uz 2021. gada 1. janvāri – 4,34 *euro*);

1.2. nekustamā īpašuma “Gaujas NP Siguldas novads” (nekustamā īpašuma kadastra Nr. 8015 001 0103), Siguldā, Siguldas novadā, sastāvā esošās zemes vienības ar kadastra apzīmējumu 8015 001 0012 daļu 22 m2 platībā (kadastrālā vērtība uz 2021. gada 1. janvāri – 1,71 *euro*).

2. Šā rīkojuma 1. punktā minētie nekustamie īpašumi (turpmāk – valsts nekustamie īpašumi) tiek nodoti sabiedrībai bezatlīdzības lietošanā sabiedrībai deleģēto valsts pārvaldes uzdevumu pildīšanai – hidroloģiskā monitoringa nodrošināšanai (hidroloģiskās stacijas “Sigulda” hidrometriskās iekārtas novietnes un troses balsta uzturēšanai).

3. Vides aizsardzības un reģionālās attīstības ministrijai (Dabas aizsardzības pārvaldei) noslēgt līgumu par valsts nekustamo īpašumu nodošanu sabiedrībai bezatlīdzības lietošanā (turpmāk – līgums).

4. Vides aizsardzības un reģionālās attīstības ministrijai (Dabas aizsardzības pārvaldei) iekļaut līgumā šādus noteikumus:

4.1. valsts nekustamie īpašumi tiek nodoti bezatlīdzības lietošanā ar līguma parakstīšanas dienu uz laiku, kamēr sabiedrība pilda šā rīkojuma 2. punktā minēto uzdevumu, bet ne ilgāk kā uz 10 gadiem;

4.2. sabiedrībai ir pienākums valsts nekustamos īpašumus izmantot atbilstoši šā rīkojuma 2. punktā minētajam mērķim;

4.3. valsts nekustamajā īpašumā netiek veikta saimnieciskā darbība (tai skaitā valsts nekustamais īpašums netiek iznomāts trešajām personām);

4.4. sabiedrība par saviem līdzekļiem nodrošina valsts nekustamā īpašuma uzturēšanu, kā arī kompensē nekustamā īpašuma nodokli Vides aizsardzības un reģionālās attīstības ministrijai (Dabas aizsardzības pārvaldei) līgumā noteiktajā apmērā un termiņā;

4.5. Vides aizsardzības un reģionālās attīstības ministrijai (Dabas aizsardzības pārvaldei) ir tiesības vienpusēji atkāpties no līguma, par to rakstiski informējot sabiedrību vismaz 30 dienas iepriekš, ja:

4.5.1. valsts nekustamie īpašumi netiek izmantots atbilstoši tā nodošanas mērķim;

4.5.2. vairāk nekā mēnesi netiek pildīti šā rīkojuma 4.4. apakšpunktā minētie pienākumi.

## Ministru prezidents A. K. Kariņš

## Vides aizsardzības un

## reģionālās attīstības ministrs A. T. Plešs